recursal/SuperWikiNEXT-32B huggingface dataset:
פירוש נוסף ערך זה עוסק בשיר של שמואל הנגיד. אם התכוונתם לשיר שכתב נתן יונתן והלחין וביצע צביקה פיק, ראו נאסף תשרי.

**מֵת אָב וּמֵת אֵלוּל** הוא שיר של המשורר שמואל הנגיד, מחשובי המשוררים העבריים בתקופת תור הזהב בספרד בימי הביניים. נושא השיר הוא חילופי העונות, והצורך בחברה אנושית בימי החורף הקרים.

רעיון השיר
----------

רגשות ותחושות העולים אצל בני האדם בחלוף העתים, כגון עצב, דכדוך ואף דיכאון הנובע מחלוף החודשים ואיתם גם מהשנה שחולפת מובא במרכזו של השיר. האנשים מדוכאים מכך שהשנים והזמן חולפים על פניהם שוב ושוב פעם אחר פעם; לצד רגשות אלו עולה הרצון לשמחה והתשוקה להנאות החיים, כגון במאכל ובמשקה, ואף להדוניזם. המשורר קורא לבני האדם להחליף את הדיכאון בשמחה, והוא מטיף לערוך משתי יין ושמחה בחורף כאשר תנאי מזג האוויר בעונה זו עלולים להביא לדיכאון ולעצב. משמעות ההטפה היא בחירה בגשמיות ובשימחה וצמצום מחשבות של דאגה התוקפות את האדם לגבי מה יהיה גורלו בחלוף הזמן.

בבתי השיר השונים ישנם אזכורי עצב ושמחה יחד. כך לדוגמה בבית הראשון ישנו רגש קודר ומחשבות על המוות. הדובר משוחח על סיום חודש אב שהוא גם סיום עונת הקיץ ולפניו החורף הבא המביא עמו קור ותחושות עצב (דיכאון חורף).

בבית השני מתוארים חילופי העונות כעילה לשתיית האדם - האדם שבמחשבתו עצב רוצה לשמח את נפשו ועל כן משתכר בכוונת תחילה. לאחר מכן, בבית השלישי, ישנה קריאה לאדם לבוא ולהצטרף למשתה יין שאינו מרוסן - שבו כל אחד מהמשתתפים עושה ככל העולה על רוחו.

על יסוד שיר זה חיבר נתן יונתן את שירו, "נאסף תשרי".

קישורים חיצוניים
----------------

| מיזמי קרן ויקימדיה |
| --- |
| ויקיספר ספר לימוד בוויקיספר: **מת אב ומת אלול** |

* מֵת אָב וּמֵת אֵלוּל / שמואל הנגיד, בגרות בספרות
**דגל גליסיה** הוא דגלה של הקהילה האוטונומית הספרדית גליסיה. עיצובו הוא דגל לבן עליו פס אלכסוני כחול מפינתו השמאלית העליונה עד לפינתו הימנית התחתונה, כאשר בגרסתו המדינית של הדגל מוטען במרכזו סמל הקהילה האוטונומית.

היסטוריה
--------

עיצובו של הדגל נשען על דגלה הימי של עיר הנמל הגליסית א קורוניה. במרוצת המאה ה-19 היוותה א קורוניה את הנמל העיקרי לגליסיאנים הרבים אשר היגרו ליבשת אמריקה, ולקחו עימם את דגל העיר בחושבם כי זהו דגלה של גליסיה.

"הדגל הגליסי יהא בעל שני צבעים בלבד: לבן וכחול. הרקע הוא לבן והפס הכחול חוצה את הדגל מהפינה העילית-השמאלית עד לפינה התחתית-ימנית." תיאור זה פורסם ב-1898 בעיתון "אל אקו דה גליסיה" (El Eco de Galicia) בהוואנה, קובה.

צלב אנדראס הקדוש
----------------

עיצוב דגלה של א קורוניה ושל גליסיה היה עיצוב צלב אנדראס הקדוש בצבע כחול על רקע לבן (היפוך צבעיו דגל סקוטלנד). אנדראס הקדוש עודנו אחד מהקדושים הפופולריים ביותר בגליסיה ודגלו היה משותף לאזורים רבים. בשנת 1891 הגיש הצי הרוסי הקיסרי בקשה לשלטונות העיר בדרישה לשנות את דגלה הימי של העיר - שהיה דומה לדגל הצי (אנדראס הוא גם הקדוש המגן של רוסיה) ודגלים זהים שכאלה גרמו לבלבול בין שני הציים. בעקבות בקשה זו הושמט אחד מהפסים של הצלב והתוצאה הייתה דגל לבן בעל פס אלכסוני אחד.

הדגל המדיני
-----------

חוק הסמלים של גליסיה מה-29 במאי 1984 קובע את הגוונים הרשמיים, היחס בין אורך לרוחב, ואת השימוש בסמלים הגליסים. הסמלים הלאומיים של גליסיה הם הדגל האזרחי, שהוא פס אלכסוני כחול על רקע לבן; סמל גליסיה; והדגל המדיני, שהוא הדגל המוטען בסמל הקהילה.

סמל גליסיה הוא למעשה סמל ממלכת גליסיה טרם יצירת הדגל המודרני במאה ה-19. הדגל המדיני נוצר בתחילת שנות השמונים של המאה העשרים, עת ביקשה האקדמיה המלכותית של גליסיה מממשלת הקהילה האוטונומית של גליסיה לנסות ולשלב את דגל ממלכת גליסיה בדגל המודרני.

הדגל המדיני הוא הדגל הרשמי של הקהילה ויש להניפו בכל האירועים הרשמיים בגליסיה וברשויות המקומיות בתוכה.

דגלים אחרים
-----------

* האסטרילרה - דגל הלאומנים הגליסים.האסטרילרה - דגל הלאומנים הגליסים.
* "Nunca Máis" (לא עוד)."Nunca Máis" (לא עוד).

* לאומנים רבים מן השמאל בגליסיה מוסיפים כוכב אדום לדגל גליסיה כדי להראות את תמיכתם בסוציאליזם או בקומוניזם. דגל זה נוצר במהלך שנות השבעים בהשראת דגל יוגוסלביה והוא אומץ כסמל הרשמי של המפלגה הלאומית הגליסית.
* בעקבות דליפת הנפט מהמכלית פרסטיז' ליד חופי גליסיה ב-2002, מפגינים גליסים השתמשו בדגל גליסיה צבוע בשחור עם המשפט "Nunca Máis" (לא עוד בגליסית). דגל זה הפך מיד לאחר מכן לפופולרי מאוד בקרב תומכי איכות הסביבה בגליסיה.

קישורים חיצוניים
----------------

ויקישיתוף מדיה וקבצים בנושא **דגל גליסיה** בוויקישיתוף
* דגל גליסיה, באתר דגלי העולם (באנגלית)
* היסטוריה של דגל גליסיה וימי הנפתו. (באנגלית)

| דגלי ספרד |
| --- |
| ממלכת ספרד | דגל ספרד • הנס המלכותי • נס נסיך אסטוריאס |  |
| הקהילות האוטונומיות | אזור מורסיה • אנדלוסיה • אסטוריאס • אקסטרמדורה • אראגון • גליסיה • האיים הבלאריים • האיים הקנריים • ולנסיה • חבל הבסקים • לה ריוחה • נווארה • מדריד • קטלוניה • קנטבריה • קסטיליה-לה מנצ'ה • קסטיליה ולאון |
| הערים האוטונומיות | סאוטה • מלייה |
**המתווך** (באנגלית: **The Go-Between**) הוא סרט דרמה רומנטית בריטי משנת 2015 המבוסס על הרומן "The Go-Between" מאת אל פי הארטלי. הסרט צולם בבית אנגלפילד בברקשייר. הרומן עובד גם לסרט קולנוע בשנת 1971 בשם המקשר בבימויו של ג'וזף לוסי.

תקציר עלילה
-----------

ליאו, אדם מבוגר חוזר למקום בו בילה בקיץ של שנת 1900 כאורח של משפחתו האמידה של חברו ללימודים, מרקוס מודסלי. במסעו נזכר ליאו באירועים שהתרחשו בביקור המקורי, במהלכם חגג את יום הולדתו ה-13. באותו ביקור הוא התאהב באחותו הגדולה של חברו מריאן, ששאיפות משפחתה היו שהיא תתחתן עם בעל האחוזה העשיר, ויקונט טרימינגהם.

בזמן שהותו של ליאו בבית משפחת מודסלי, חברו מרקוס אני מרגיש בטוב. ליאו שנותר חסר מעש, מתחיל להעביר הודעות בין מריאן לבן טד ברג'ס, חוואי צעיר הגר בקרבת מקום. בתחילה הוא אינו מודע למשמעות המסרים, אבל לאט לאט הוא מתחיל להבין את חשיבותם, כשהוא נלכד בשורה של אירועים שאין לו שליטה בהם. כמבוגר, כל מה שקרה באותו קיץ, והזכרונות שאותם דיכא מאז, מתחילים להתבהר. בסוף מסעו, ליאו המבוגר פוגש את מריאן ואת הנכד שלה שמתנכר אליה. מריאן משכנעת את ליאו להיות המתווך פעם נוספת ואחרונה.

צוות השחקנים
------------

* ג'ק הולינגטון – ליאו קולסטון הצעיר.
* ג'ים ברודבנט – ליאו הזקן.
* ג'ואנה ונדרהם – מריאן מודסלי הצעירה.
* ונסה רדגרייב – מריאן הזקנה.
* בן בט – טד בורגס / יו אדוארד וינלאב, ויקונט טרימינגהם ה-11.
* סטיבן קמפבל מור – יו וינלאב, ויקונט טרימינגהם ה-9.
* לזלי מנוויל – מדלן מודסלי.
* סמואל ג'וזלין – מרקוס מודסלי.
* ג 'ק קאטמור-סקוט – דניס מודסלי.
* טים מקמולן – משרת.
* אמילי ליינג – ג'וליה.
* ניקולס אוונס – נער.

קבלה וביקורת
------------

ג'ספר ריס מהדיילי טלגרף נתן לסרט חמישה כוכבים מתוך חמישה. הוא כתב שהסרט "המתווך" נותר נאמן לסיפורו של ל"פ הארטלי, ושיבח את משחקו של הילד ג'ק הולינגטון.

סם וולאסטון כתב בעיתון הגרדיאן שהוא העדיף את העיבוד של ה-BBC על הסדרה "אחוזת דאונטון" ששודרה באותה עת בערוץ אחר.

קישורים חיצוניים
----------------

* "המתווך", במסד הנתונים הקולנועיים IMDb (באנגלית)
* "המתווך", במסד הנתונים הקולנועיים KinoPoisk (ברוסית)

הערות שוליים
------------

1. ↑  "The Go-Between (2015)". *IMDb*. נבדק ב-23 בספטמבר 2015. `{{cite web}}`:  (עזרה)
2. ↑  אתר למנויים בלבד Jasper Rees, ‏The Go-Between, BBC One, review: 'Deeply moving and true', The Telegraph, 20 September 2015
3. ↑  Wollaston, Sam (21 בספטמבר 2015). "Downton Abbey review: 'Thank heaven there's not much more of this tedium'". *The Guardian*. London. נבדק ב-21 בספטמבר 2015. `{{cite news}}`:  (עזרה)
**תעודת פְּרוֹ של אופ"א** (באנגלית: **UEFA Pro Licence**) היא תעודה המאשרת שמאמן כדורגל עבר קורס הסמכה המאושר על ידי הארגון והוא יכול לאמן קבוצה במשחק רשמי של אופ"א במסגרת ליגת האלופות, הליגה האירופית והליגה האזורית, משחקים בינלאומיים, או בליגה הראשונה במדינה החברה באופ"א. תעודה זו תקפה ל-3 שנים קלנדריות ועל המחזיק בתעודה חלה אחריות לחדש אותה בכל פעם. במסגרת הליגה המקומית מותר למאמן לאמן ללא תעודת פרו לתקופה של 12 שבועות.

את קורסי ההסמכה מעבירים התאחדויות הכדורגל המקומיות לאחר הדרכה מאופ"א ובאישור הארגון. בישראל, ההתאחדות לכדורגל אחראית על הקורסים.

קריטריונים לקבלה לקורס
----------------------

כדי להירשם לקורס המעניק תעודת פרו, על המועמד לעמוד באחד התנאים הבאים:

* מאמן בעל תעודת פרו או תעודת A עם ניסיון אימון של לפחות שנה אחת.
* כדורגלן אשר שיחק בליגה בכירה באחת הליגות הרשומות תחת פיפ"א במשך 7 עונות לפחות.

תעודות נוספות
-------------

תעודת הפרו היא ההסמכה הבכירה של אופ"א, אך קיימות הסמכות נוספות יותר עבור מאמנים.

**תעודת A** - תעודה דרג ב' המאפשרת למאמן כדורגל לאמן קבוצות נוער עד גיל 18, קבוצות מילואים בליגות נמוכות, וקבוצות חצי מקצועניות.

**תעודת B** - תעודה דרג ג' המאפשרת למאמן כדורגל לאמן קבוצות נערים עד גיל 16, קבוצות חובבים, ומאפשרת להיות עוזר מאמן בקבוצות מקצועניות.

בנוסף, קיימות תעודות **נוער עילית A** למאמני נוער בכירים, **קטרגל B** למאמני קטרגל ו**שוערים A** למאמני שוערים.

מקרים מיוחדים
-------------

ב-2006 מאמן ניוקאסל יונייטד גלן רודר קיבל אישור מיוחד מהתאחדות הכדורגל האנגלית להמשיך לאמן במסגרת פרמייר ליג למרות שלא היה לו תעודת פרו מעבר ל-12 השבועות המותרים למשך שבועיים נוספים, על מנת לסיים את העונה כמאמן הקבוצה.

ב-2007 מאמן צ'לסי אברהם גרנט קיבל אישור מיוחד מהתאחדות הכדורגל האנגלית ואופ"א להמשיך לאמן במסגרת הפרמייר ליג וליגת האלופות.

ב-2009 מונה ניר לוין כמאמן מכבי תל אביב למרות שעוזר המאמן אבי נמני היה המאמן בפועל, מכיוון שלנמני לא היה תעודת פרו ולא יכל לאמן את הקבוצה.

הערות שוליים
------------

1. 1 2 3  אמנת האימון גרסת 2020, באתר אופ"א (באנגלית)
2. ↑  הדרכת קורסי מאמנים, באתר ההתאחדות לכדורגל בישראל
תבנית {{סרט}} ריקה מתוכן. יש להזין פרמטרים בערך או בוויקינתונים. **קפטן ג'יימס קוק** (באנגלית: **Captain James Cook**) היא מיני-סדרה אוסטרלית משנת 1986 שעסקה בחייו ומסעותיו של מגלה הארצות הבריטי ג'יימס קוק.

עלילה
-----

### חלק 1

עלילת החלק הראשון מתחיל בשנת 1768, כאשר האדמירליות הבריטית מזמינה את חוקר הטבע ג'וזף בנקס ואת קצין הצי ג'יימס קוק לערוך משלחת לאוקיינוס השקט. למרות שבהתחלה היתה יריבות בין קוק לבנקס, מערכת היחסים ביניהם הופכת ידידותית יותר ויותר לאורך המסע. אף על פי כן, גם כאשר האנדוור מגיעה סוף סוף לטהיטי, מתפתחים סכסוכים בין השניים. למרות קבלת הפנים הידידותית מצד האוכלוסייה הילידה, בהמשך מתברר שהערכים של האירופים והטהיטים שונים למדיי.

### חלק 2

עלילת החלק השני מתחיל בשנת 1770 כאשר ג'יימס קוק עוזב את טהיטי. קפטן קוק לוקח איתו את אחד מהמקומיים כמדריך. כאשר הם מגיעים לניו זילנד, לעומת זאת, הצוות מתקבל בעוינות מצד האוכלוסייה הילידה. באופן כללי, נראה שהמסע מעתה ואילך לא הולך להיות טוב - הסגן הראשון חלה בשחפת. כאשר האנדוור מגיע סוף סוף לניו הולנד (אוסטרליה של ימינו), האספקה על הספינה כמעט אוזלת. בנוסף לכך הספינה מתנגשת בשונית. לקוק אין ברירה אלא לבקר במספנה בבטאוויה שבהולנד. עם זאת, מחלת המלריה פורצת בספינה ובעקבות כך כמה מאנשי הצוות, כולל הרופא של הספינה, חולים במלריה ומתים מהמחלה. למרות כל הקשיים, קוק מצליח להגיע לאנגליה בבטחה באמצעות האנדוור.

### חלק 3

לאחר שהוא שב לאנגליה מוטלת עליו המשימה להוביל משלחת חדשה לאוקיינוס השקט. לצורך כך הפעם הן הספינה רזולושןHMS *Resolution* (1771) והן הספינה אנדוור נמצאות תחת פיקודו. במהלך המסע יש לקוק מחלת קיבה ובעקבות כך חייו תלויים על הכף. לאחר עצירת ביניים קצרה בטהיטי, קוק יוצא לחקור את אזור הקוטב הדרומי. לקראת הסוף של החלק השלישי הוא חוזר לאנגליה ושם מוטלת עליו המשימה להוביל משלחת נוספת שתחקור את המעבר הצפון-מערבי המחבר בין האוקיינוס האטלנטי לאוקיינוס השקט.

### חלק 4

הצוות של קוק מפליג לאורך חופי אלסקה בתקווה למצוא סוף סוף את המעבר הצפון-מערבי. בשל תנאי החורף שמקשים במיוחד על העבודה קוק מחליט לחפש מקלט בהוואי. עקב הסכסוכים הגוברים בין אנשי הצוות לאוכלוסייה הילידה הוא נאלץ לעזוב את האי מוקדם מהמתוכנן. אף על פי כן, לאחר שנגרם נזק רב לספינה במהלך סערה, הוא מחליט לחזור להוואי במטרה לבצע תיקוני חירום בספינה. בהוואי האוכלוסיה הילידה תוקפת את הצוות ודוקרת למוות את קפטן קוק.

  

**צוות השחקנים הראשי**

* קית' מישל - בתפקיד ג'יימס קוק

* ג'ון גרג - בתפקיד ג'וזף בנקס

* אריך האלהובר - בתפקיד סגן גור

* פיטר קרול - בתפקיד סולנדר

* בארי קווין - בתפקיד סגן היקס

* פרננדו ריי - בתפקיד הוק

* קרול דרינקווטר - בתפקיד אליזבת

* ג'וף מורל - בתפקיד פרי

קישורים חיצוניים
----------------
פירוש נוסף ערך זה עוסק באמצעי הזנת תחמושת. אם התכוונתם לסוג של מבנה נתונים, ראו מחסנית (מבנה נתונים).
מחסנית לאקדח בקוטר 9 מ"מ
**מחסנית** היא אמצעי הזנה של תחמושת לכלי ירייה, לרוב רובים ואקדחים.

מבנה המחסנית וסוגֶיה
--------------------

המחסנית עשויה לרוב ממתכת או מתכת בשילוב חומרים פלסטיים. ישנן מחסניות חד־טוריות שבהן הכדורים מסודרים בשורה אחת, וישנן מחסניות דו־טוריות בהן הכדורים מסודרים זה לצד זה וזה ומעל זה, מצידה התחתון של המחסנית. עֲקֵב המחסנית סוגר את המחסנית, ומשמש גם כמשטח ההתנגדות לקפיץ המחסנית. בחלקה העליון של המחסנית יש פתח הזנה, אשר דרכו מזינים אליה תחמושת וממנו נגרפת התחמושת אל בית הבליעה של כלי הירייה. פגמים במחסניות (כמו טעינת יתר לאורך זמן, או חלודה) הם אחד הגורמים למעצור בנשק.

לעיתים משתמשים ב**מחסנית צולבת**, שהיא למעשה שתי מחסניות המחוברות זו לזו בצורה מדורגת. מחסנית צולבת נועדה לזרז את הליך החלפת המחסנית עם התרוקנות המחסנית הראשונה.

אמצעי הזנה נוספים לנשק הם **שרשיר** ו**תוף**:

* **שרשיר תחמושת** מורכב מתחמושת המחוברת בתרמיל. בשרשיר מתפרק מחוברים התרמילים זה לזה לרוב באמצעות חוליות מתכת קצרות; לאחר שהקליע נורה, מופרד התרמיל המשומש ומועף מתריס הנשק. בשרשיר קבוע מחוברים התרמילים זה לזה לרוב באמצעות חוליות בד; לאחר שהקליע נורה, יוצא השרשיר מצדו השני של כלי הירייה, שלם אך ריק.
* **תוף** תחמושות הוא מכל מעוגל המשמש כמחסנית. היה בשימוש במקלע לואיס.

היסטוריה
--------

בעבר, שיטות הזנת הנשק הנהוגות היו טעינה ידנית של הנשק דרך צידו הקדמי של הקנה (אבק שרפה ותחמושת בנפרד-בדומה לשיטת ההזנה של התותחים באותה תקופה) או דרך בית הבליעה (כנהוג היום, לאחר המצאת התחמושת האחודה). עם ההתפתחות שנעשתה בכלי הנשק, הופיעו רובים בריחִיִּים בעלי שחלה (מחסנית פנימית) שבהם ניתן היה לבצע ירי מהיר יותר, בהשוואה לרובים מאותה תקופה. בחלקם נגרף הכדור עם תנועת בריח ידנית, ובחלקם היה צורך לדרוך את הנשק עם בוכנה (שיטת הפעולה של רובי הציד). לקראת ראשיתה של המאה ה-20 פותחו לראשונה כלי ירי אוטומטיים וחצי אוטומטיים בעלי הזנה ממחסנית. לעומת שיטות שהיו נהוגות בעבר, השימוש ברובה נטען ממחסנית הִקְנָה למפעילו קצב אש גבוה יותר ונוחות בתפעולו.

ראו גם
------

* התפתחות כלי הירי

קישורים חיצוניים
----------------

ויקישיתוף מדיה וקבצים בנושא **מחסנית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 7741607-7

 |
**פוניקולי פוניקולה** (***Funiculì, Funiculà***) הוא שיר נפוליטני ידוע שנכתב בנפוליטנית על ידי העיתונאי האיטלקי פפינו טורקו למוזיקה של המלחין האיטלקי לואיג'י דנצה בשנת 1880 לרגל פתיחת הפוניקולר בהר וזוב. השיר הושמע לראשונה במלון קוויסיסאנה (Quisisana) שבקסטלמרה די סטאביה (Castellammare di Stabia) ובמהרה הפך פופולרי ביותר והושר בכל רחבי איטליה.

שערוריית ההעתקה
---------------

שש שנים לאחר כתיבת השיר, שמע המלחין הגרמני ריכרד שטראוס את השיר בעת ביקור באיטליה, ובחשבו שמדובר בשיר עם איטלקי, שילב אותו בפואמה הסימפונית "מאיטליה" (Aus Italien) שלו. דנצה הגיש נגדו תביעה בשל הפרת זכויות יוצרים, וזכה בה, ושטראוס נאלץ לשלם לו תמלוגים בגין כל ביצוע של היצירה שכתב.

מילות השיר בנפוליטנית
---------------------

Aieressera, oi' ne', me ne sagliette,  

tu saie addo'?  

Addo' 'stu core 'ngrato cchiu' dispietto farme nun po'!  

Addo' lo fuoco coce, ma si fuie  

te lassa sta!  

E nun te corre appriesso, nun te struie, 'ncielo a guarda'!...  

Jammo 'ncoppa, jammo ja',  

funiculi', funicula'!

Ne'... jammo da la terra a la montagna! no passo nc'e'!  

Se vede Francia, Proceta e la Spagna...  

Io veco a tte!  

Tirato co la fune, ditto 'nfatto,  

'ncielo se va..  

Se va comm' 'a lu viento a l'intrasatto, gue', saglie sa'!  

Jammo 'ncoppa, jammo ja',  

funiculi', funicula'!

Se n' 'e' sagliuta, oi' ne', se n' 'e' sagliuta la capa già!  

E' gghiuta, po' e' turnata, po' e' venuta...  

sta sempe cca'!  

La capa vota, vota, attuorno, attuorno,  

attuorno a tte!  

Sto core canta sempe  

nu taluorno  

Sposammo, oi' ne'!  

Jammo 'ncoppa, jammo ja',  

funiculi', funicula'!

גרסאות כיסוי
------------

השיר נשמע בפרסומות של איקאה.

קישורים חיצוניים
----------------

ויקישיתוף מדיה וקבצים בנושא **פוניקולי פוניקולה** בוויקישיתוף
* מידע על היצירה "פוניקולי פוניקולה" באתר מיוזיק בריינז
* מילות השיר בנפוליטנית ובאנגלית

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no97075728
* MusicBrainz work: 8f3613c3-d236-3e1f-984c-a19f7d057405
* WorldCat (עם LCCN): no97-075728

 |
**הסנדלר** (באנגלית: **The Cobbler**) הוא סרט קומדיה אמריקאי משנת 2014 בבימויו של טום מקארתי ובכיכובם של אדם סנדלר, דסטין הופמן, דן סטיבנס, סטיב בושמי ואלן ברקין. הסרט עוסק בסנדלר שנתקל בחפץ קסום שמאפשר לו ללבוש את דמותם של לקוחותיו.

תקציר העלילה
------------

הסרט נפתח בלואר איסט סייד של ניו יורק בשנת 1903. קבוצת גברים יהודים חסידיים נאספים בחנותו של סנדלר כדי לדון בבעיה שמעסיקה אותם, אדם בשם גרגמן מטריד אותם ואת בני משפחותיהם. החסידים מוסרים את זוג הנעליים של גרגמן לסנדלר, פנחס סימקין (דוני קשוורץ). פנחס לוקח את הנעליים למרתף של החנות שלו ומשתמש במכונת תפירה מיוחדת כדי לעבוד על הנעליים. בנו הצעיר הרשל (איתן חודישמן) נכנס, ופנחס מסביר לו את החשיבות של המכונה.

בימינו, מקס סימקין (אדם סנדלר) עובד כסנדלר בחנות. השכן שלו הוא ג'ימי (סטיב בושמי), שפועל במספרה הסמוכה. אישה צעירה בשם כרמן הררה (דיאז מלוני) מגיעה ומספרת למקס כי היא עובדת עם הקהילה של לואר איסט סייד כדי למנוע מקבלני בניין נחשבים להרוס את החלקים של השכונה, כדי לבנות מגדל משרדים ענק במקומם. לא נראה שלמקס אכפת מכל מה שקורה לחנות.

בריון מקומי בשם ליאון לודלאו (מטאוד מן) נכנס לחנות של מקס כדי להחליף את הסוליות בנעליו, אך מכונת התפירה של מקס מקולקלת. מקס מחליט להשתמש באחת המכונות הישנות שמשפחתו השתמשה בעבר. מתוך סקרנות, הוא בודק מה מידת הנעליים של לודלאו ורואה שהוא נועל נעליים בגודל 10.5 כמו מקס. מקס מנסה את הנעליים, ולהפתעתו, הוא ממש הופך להיות לודלאו. הוא לוקח נעליים אחרות ומשתמש במכונה עליהן, ומבין מה שהוא יכול לעשות עם המכונה הישנה של משפחתו.

לאחר שמקס מגלה מה הוא יכול לעשות עם המכונה הישנה של משפחתו הוא משתמש ביכולת החדשה, נועל נעליים של אנשים שונים ומתחיל לחיות חיים של אנשים אחרים. באחת הפעמים הוא הולך לצ'יינה טאון כאיש סיני סתם כדי ליהנות מהיום. בפעם אחרת, הוא הולך למסעדה כגבר אחר ויוצא בלי לשלם עבור הארוחה שלו. ופעם אחת, הוא לוקח את הנעליים של גבר בריטי בשם אמיליאנו (דן סטיבנס) אחרי שחברתו טיירן (קים קלוטייר) הביאה לו אותם לתיקון. כאמיליאנו, מקס מגלה איפה אמיליאנו חי ורואה את טיירן חברתו מתקלחת, והיא מזמינה אותו להצטרף אליה. הוא בשקיקה מתחיל להוריד את בגדיו עד שהוא מבין שברגע שהוא מוריד גם נעל אחת, הוא כבר לא יהיה אמיליאנו, כך שהוא עוזב.

מקס חי בבית עם אמו החולה שרה (לין כהן). שניהם מתפללים ומקווים שהם יוכלו לראות את אביו של מקס עוד פעם אחת. באחת מהפעמים מקס מחליט לגרום לאמו להיות מאושרת על ידי שימוש בנעליים שהיו שייכת לאביו אברהם (דסטין הופמן). הוא קובע איתה לארוחת ערב ומעניק לה לילה אחד של אושר.

במהלך הסרט מקס עובר הרפתקאות שונות בגופם של אחרים וכך לומד על עצמו, משפחתו ואביו. ההרפתקאות שהוא עובר מחוללות בו שינוי, אכפת לו מעתידו של העסק המשפחתי ובדרכו, הוא מנסה לעזור לכרמן למנוע את הריסת המבנים.

קישורים חיצוניים
----------------

* "הסנדלר", במסד הנתונים הקולנועיים IMDb (באנגלית)
* "הסנדלר", באתר נטפליקס
* "הסנדלר", באתר AllMovie (באנגלית)
* "הסנדלר", באתר Rotten Tomatoes (באנגלית)
* "הסנדלר", באתר Metacritic (באנגלית)
* "הסנדלר", במסד הנתונים הקולנועיים KinoPoisk (ברוסית)
* אתר למנויים בלבד אורי קליין, אדם סנדלר הוא כנראה הקומיקאי הכי גרוע בקולנוע האמריקאי כיום, באתר הארץ, 18 באפריל 2015
**אנסי אגולי** (נולד ב-11 באוקטובר 1982) הוא כדורגלן עבר אלבני, ששיחק בעמדת המגן השמאלי.

קריירת מועדונים
---------------

אגולי התחיל את הקריירה שלו בקיי אף טירנה בה שיחק בכל קבוצות הגילאים שלה עד הקבוצה הבוגרת. בעונת 2000/2001 הצטרף לקבוצה הבוגרת, אך התקשה לבסס את מקומו ובינואר 2003 הושאל לאפולוניה פייר. במדי אפולוניה, אגולי רשם 12 הופעות והבקיע שער אחד, אך הקבוצה ירדה לליגה השנייה ואגולי חזר לטירנה עימה זכה באליפות עונה לאחר מכן.

ביולי 2005 חתם בנשאטל גזמאקס מליגת העל השווייצרית. בתום העונה חתם בלוצרן, בה התקשה לקבל דקות משחק ובינואר 2007 חתם בואסן פאלוסאורה מליגת העל הפינית.

ביולי 2008 חזר לטירנה כשחקן מושאל עד לאפריל 2009 לקראת פתיחת ליגת העל הפינית.

ביולי 2009 אגולי חתם בקריוובאס קריבי ריג מליגת העל האוקראינית והתאחד עם ארווין בולקו, דוריאן ביליקבאשי ואיסלי הידי, חבריו לנבחרת אלבניה.

ביולי 2010 הושאל לקרבאך מליגת העל האזרית לשנה וחצי. בינואר 2012 חתם בקרבאך תמורת 30 אלף פאונד. ב-22 בפברואר 2013 אגולי הבקיע את שער הבכורה שלו בקבוצה בניצחון 2–3 נגד רוואן באקו. בעונת 2014/2015 אגולי נבחר לכדורגלן העונה של המועדון. והאריך את חוזהו בעונה נוספת. ב-22 באפריל 2016 אגולי ערך את הופעתו ה-228 במועדון ובכך הפך לשחקן הזר בעל מספר ההופעות הגדול בתולדות המועדון.

קריירה בינלאומית
----------------

בצעירותו, אגולי שיחק בנבחרת הצעירה של אלבניה. ב-3 בספטמבר 2005 אגולי ערך את הופעת הבכורה שלו בנבחרת הבוגרת נגד קזחסטן במסגרת מוקדמות מונדיאל 2006. ב-10 ביוני 2009 הבקיע את שער הבכורה שלו בנבחרת במשחק ידידות נגד גאורגיה.

רק בהופעתו ה-58 בנבחרת ב-16 בנובמבר 2015, אגולי רשם את משחקו הראשון בנבחרת בו סיים 90 דקות.

אגולי השתתף עם הנבחרת ביורו 2016. לאחר פרישתו של לוריק צאנה מהנבחרת, אגולי מונה לקפטן הנבחרת.

תארים
-----

קיי אף טירנה
* ליגת העל האלבנית: 2003/2004, 2004/2005, 2008/2009
* הגביע האלבני: 2000/2001, 2001/2002
* הסופר קאפ האלבני: 2000, 2002, 2003

קרבאך
* ליגת העל האזרית: 2013/2014, 2014/2015, 2015/2016, 2016/2017
* הגביע האזרי: 2014/2015, 2015/2016, 2016/2017

אישיים
* שחקן העונה של קרבאך: 2015

קישורים חיצוניים
----------------

ויקישיתוף מדיה וקבצים בנושא **אנסי אגולי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת אלבניה – יורו 2016** |
| --- |
| 1 ברישה • 
2 לילה • 
3 לניאני • 
4 היסאי • 
5 צאנה • 
6 וסאלי • 
7 אגולי • 
8 באשה • 
9 משומאי • 
10 סאדיקו • 
11 גאשי • 
12 שאהי •
13 קוקאלי • 
14 ג'אקה •
15 מווראי •
16 ציקאלשי •
17 אליי •
18 אייטי •
19 באלאי •
20 קאצ'ה •
21 רושי •
22 אבראשי •
23 הוצ'ה •
מאמן: דה ביאסי | אלבניהאלבניה |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**העֵרומים והמתים** (באנגלית: **The Naked and the Dead**) הוא סרט מלחמה אמריקאי משנת 1958 בבימויו של ראול וולש. התסריט מבוסס על רב-מכר בשם זה מאת נורמן מיילר שהתבסס על ניסיונו כחייל לוחם בחזית דרום-מזרח אסיה במלחמת העולם השנייה.

הסרט צולם בפנמה בעזרת צבא ארצות הברית ובו קטעי קרבות של טנקים, ארטילריה, חי"ר וצי.

תקציר העלילה
------------

לוחמי מארינס מבלים בבאר בהונולולו לפני יציאה לקרב בפיליפינים ב-1943. מפקד המחלקה הוא סרג'נט סאם קרופט (אלדו ריי), לוחם קשוח וחסר עכבות שפקודיו שונאים אותו אך מפחדים ממנו. הוא אנטישמי ועצבני לאחר שאשתו בגדה בו וכן חסר רחמים כלפי שבויים יפנים אותם הוא הורג ולוקח את שיני הזהב שלהם.

מפקד הדיוויזיה הוא גנרל קאמינגס (ריימונד מאסי), אדם בודד וקשוח. הוא ממנה את לוטננט רוברט הרם (קליף רוברטסון) לעוזרו האישי. הרם הוא בנו של ידיד שלו, והוא מתייחס אליו כבן, והוא היחיד שאיתו הוא משוחח על בעיות אישיות.

קאמינגס סבור שהחיילים צריכים לפחד ממפקדיהם ורק אז יהיו לוחמים טובים; הרם סבור שיש להתייחס אל הלוחמים באהבה ובאופן שווה, ללא הבדלי דרגות. הוויכוח ביניהם מתחמם עד שהרם מבקש להשתחרר מתפקידו ולהעבירו לתפקיד קרבי. קאמינגס ממנה אותו לפקד כקצין על מחלקתו של קרופט.

קרופט לא מרוצה מהמפקד שנכפה עליו, אך אין לו ברירה. מטרת המחלקה היא לעבור דרך מעבר בהר, להגיע לצידו השני של האי ולדווח משם על תנועות היפנים.

הם נתקלים מדי פעם ביפנים וסובלים אבדות. אחד הלוחמים מת מהכשת נחש. קרופט רוצה להיפטר מהרם. הוא שולח את אחד הלוחמים, מרטינז, לבדוק את המעבר. מרטינז נתקל ביפני והורג אותו. הוא מדווח לקרופט על ההיתקלות, אבל קרופט אומר להרם שהמעבר פתוח. הרם מתקדם למעבר ונורה על ידי היפנים. שלושה לוחמים מפנים אותו באלונקה לעבר החוף.

בינתיים נפגע קרופט ונהרג, והלוחמים המעטים ששרדו מצליחים להגיע לקרבת החוף, שם הם מבחינים בצבא היפני הנסוג ומצליחים לדווח זאת למפקדה. הם ניצלים על ידי נחתת ביחד עם הרם ומלוויו. בעקבות הדו"ח שלהם על הנסיגה פותחים האמריקאים בהתקפה מוצלחת.

קאמינגס מבקר את הרם הפצוע וזה אומר לו כי את האלונקה נשאו חייל כומר וחייל יהודי, והם עשו זאת מתוך אהבה ולא מתוך פחד, וכי רוח האדם היא חזקה יותר מכל פחד וטרור הנכפה עליה.

קישורים חיצוניים
----------------

* "הערומים והמתים", במסד הנתונים הקולנועיים IMDb (באנגלית)
* "הערומים והמתים", באתר AllMovie (באנגלית)
* "הערומים והמתים", באתר Rotten Tomatoes (באנגלית)
* "הערומים והמתים", במסד הנתונים הקולנועיים KinoPoisk (ברוסית)
* קדימון לסרט הערומים והמתים, באתר יוטיוב
* הערומים והמתים, באתר TCM
* שמואל אור, הערומים, המתים - והלבושים כהלכה, חרות, 26 ביוני 1959
* הערומים והמתים, הַבֹּקֶר, 22 ביוני 1959
**אולכסנדר סרגיוביץ' גוריאינוב** (באוקראינית: **Олександр Сергійович Горяїнов**;‏ נולד ב-29 ביוני 1975 בחרקוב) הוא כדורגלן עבר אוקראיני, ששיחק בעמדת השוער בקבוצת מטאליסט חרקוב באוקראינה. הפך למאמן כדורגל לאחר פרישה ממשחק פעיל.

קריירה
------

גוריאינוב גדל במחלקת הנוער של מועדון הכדורגל אולימפיק חרקוב. בשנת 1992, בגיל 17, עבר לקבוצת הבוגרים של מועדון. כעבור שנה עבר לקבוצת מטאליסט חרקוב, בה תפקד כשוער שני. לאחר שלוש שנים בקבוצה עזב לצסק"א קייב, בה שיחק כשוער ראשי של הקבוצה. בשנת 1997 נקלעה צסק"א קייב לקשים כלכליים וגוריאינוב שב לשורות מטאליסט. מאז ועד לשנת 2016 הוא שיחק במטאליסט, למעט תקופה של כשנה, בה שיחק בקבוצה אחרת. בשנת 2016 פרש ממשחק פעיל.

### נבחרות

בשנת 1995 זומן גוריאינוב לנבחרת הצעירה, אך שיחק בשורותיה רק משחק אחד. בסוף שנות ה-90 זומן כמה פעמים להנבחרת הבוגרת של אוקראינה, אך לא שותף באף אחד מן המשחקים. רק ב-25 במאי 2010 הוא עלה לראשונה על המגרש במדי נבחרת למשחק רשמי. היה זה משחק ידידות מול נבחרת ליטא. בכך הפך לשחק המבוגר ביותר בנחברת אוקראינה שהשתתף לראשונה במשחק הנבחרת. הוא היה בסגל הנבחרת ליורו 2012, אך לא שותף באף אחד מהמשחקים.

### קריירת אימון

בסיום המשחק הפעיל פנה מורוז לקריירת אימון. במשך שנתיים אימן את השוערים של קבוצת מטאליסט 1925. בדצמבר 2018 מונה למאמן הראשי של הקבוצה, אך ביוני 2019 פוטר מתפקידו בשל אי הצלחת הקבוצה בעונת 2018–2019.

קישורים חיצוניים
----------------

ויקישיתוף מדיה וקבצים בנושא **אולכסנדר גוריאינוב** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

| **נבחרת אוקראינה – יורו 2012** |
| --- |
| 1 קובל • 
2 סלין • 
3 חאצ'רידי • 
4 טימושצ'וק • 
5 קוצ'ר • 
6 הרמש • 
7 שבצ'נקו • 
8 אלייב • 
9 גוסב • 
10 וורונין • 
11 ירמולנקו • 
12 פיאטוב •
13 שבצ'וק • 
14 רוטאן •
15 מילבסקי •
16 סלזניוב •
17 מיכאליק •
18 נזרנקו •
19 קונופליאנקה •
20 רקיצקי •
21 בוטקו •
22 דביץ' •
23 גוריאינוב •
מאמן: בלוחין | אוקראינהאוקראינה |
**דריאן מאטיץ'** (בסלובנית: **Darijan Matić**; נולד ב-28 במאי 1983) הוא כדורגלן עבר סלובני, ששיחק בעמדת הקשר. לאחר פרישה ממשחק פעיל הפך למאמן.

קריירת מועדונים
---------------

מאטיץ', התחיל את הקריירה שלו במחלקת הנוער של סלובן ברטיסלבה, ממנה עבר לזו של פקטור. בשנת 2002 מאטיץ' חתם בטריגלב קרניי, בה שיחק עד לשנת 2004, פרט לחצי שנה בה שיחק בליובליאנה.

בשנת 2004, מאטיץ' חתם בקופר במדיה שיחק חצי שנה, אז עבר לאולימפיה ליובליאנה.

בינואר 2005, מאטיץ' חתם בדומז'אלה.

ביולי 2006, מאטיץ' חתם בשיניק ירוסלבל מליגת העל הרוסית, שהייתה קבוצתו הראשונה מחוץ לסלובניה. ב-12 ביולי 2006, ערך את הופעת הבכורה שלו בקבוצה במשחק הליגה נגד ספרטק מוסקבה. לקראת עונת 2007, מאטיץ' הושאל לספרק נלצ'יק.

בינואר 2008, מאטיץ' חזר לסלובניה וחתם באינטרבלוק ליובליאנה, במדיה זכה פעמיים ברציפות גביע ואף בסופר קאפ.

ביולי 2009, מאטיץ' חתם בראפיד בוקרשט, במדיה שיחק עונה אחת.

ב-5 בספטמבר 2010, מאטיץ' חתם בבני סכנין מליגת העל. במדי סכנין, רשם 12 הופעות בליגה ללא שער.

בינואר 2011, מאטיץ' חתם בקריוובאס קריבי ריג מליגת העל האוקראינית, במדיה שיחק שלוש שנים.

בקיץ 2014, מאטיץ' חזר לסלובניה ולקדנציה שנייה באולימפיה ליובליאנה. שנה לאחר מכן, זכה באליפות הראשונה שלו בקריירה. בינואר 2017, הושאל למורה עד לסיום העונה.

בקיץ 2017, מאטיץ' חתם מאמן-שחקן בשנצ'ור. כיום הוא מאמן את קבוצת קרשקו.

קריירה בינלאומית
----------------

ב-4 ביוני 2006, מאטיץ' ערך את הופעת הבכורה שלו בנבחרת סלובניה בהפסד 3-0 לחוף השנהב. לזכותו של מאטיץ', 10 הופעות בנבחרת הלאומית של סלובניה, בהן לא כבש אף שער.

תארים
-----

אינטרבלוק
* הגביע הסלובני: 2007/2008, 2008/2009
* הסופר קאפ הסלובני: 2008

אולימפיה ליובליאנה
* ליגת העל הסלובנית: 2015/2016

קישורים חיצוניים
----------------

ויקישיתוף מדיה וקבצים בנושא **דריאן מאטיץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

הערות שוליים
------------

1. ↑  דורון בן דור, ‏הקשר הסלובני דריאן מאטיץ' חתם לעונה בבני סכנין, באתר ONE‏, 5 בספטמבר 2010

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דריאן מאטיץ'"**.
מנטו מברוגנוס, ציור של אדם פרידל (Friedel).
**מנטו מגדליני מָבְרוֹגֶנוּס** (ביוונית: Μαντώ Μαγδαληνή Μαυρογένους;‏ 1796 – יולי 1840) הייתה יוונייה גיבורת מלחמת העצמאות היוונית של 1821. בהיותה אישה עשירה, הוציאה את כל הונה למען מאבקם של ההלנים לחירות. בעידודה תרמו ידידיה באירופה כסף ונשק למהפכנים.

תולדות חייה
-----------

מנטו מברוגנוס, בתו של דמטריוס מברוגנוס, נולדה בטריאסטה (אז בתחומי האימפריה האוסטרית, כיום חלק מאיטליה). סבה, הפנר ניקולאוס מברוגנוס, היה דרגומן (מתורגמן) בשירות מפקד הצי העות'מאני ונסיך ואלאכיה. ב-1809, בהיותה בת שלוש-עשרה, שבה משפחתה אל מכורתה באי מיקונוס. היא התחנכה בקולג' בטריאסטה, שם למדה פילוסופיה יוונית עתיקה והיסטוריה, ושלטה היטב בצרפתית, איטלקית וטורקית.

באפריל 1821 סיפר לה אביה כי הפיליקי אטריה, הארגון המחתרתי שהקימה לסקרינה בובולינה (גיבורה נוספת של מלחמת העצמאות היוונית), נערך למרד בשלטון העות'מאני. כמו בובולינה, אף היא נטלה חלק בקרבות ובמשלחות לגיוס תמיכה באירופה. מברוגנוס הזמינה את מנהיגי מיקונוס לפגישה ושכנעה אותם להצטרף למהפכה.

בהנהגתה גוננו אנשי האי מיקונוס בחירוף נפש על ביתם מפני חילות האויב. מנטו מברוגנוס ציידה, איישה ושילחה מכספה היא שתי אוניות אל האי אביה (Εύβοια) כדי לשכנע את אנשיו להצטרף למאבק. עד מהרה התחברו אוניותיה עם מספר אוניות נוספות מאיי יוון אחרים. במהלך השנים תרמה את כל רכושה לטובת המאבק ואחרי שדירתה נשרפה נשארה כמעט מחוסרת כל. 

רבים חיזרו אחרי והיא בחרה בדימיטריוס איפסילנטי כבן זוגה. הם נפגשו ב בנאפפליו ב-1823 והיו מאורסים מספר שנים עד שנפרדו. לאחר אובדן תמיכתו של איפסלנטי ובשל הסכסוכים הפוליטיים שלה עם יואניס קולטיס היא הוגלתה מנאפפליו וחזרה למיקונוס, שם חייתה בעוני וכתבה את זיכרונותיה. יואניס קפודיסטריאס העניק לה דרגת גנרל ודירה בנאפפליו. הייתה בבעלותה חרב עתיקה בעלת ערך רב והיא העניקה אותה לקפודיסטריאס.

בשנותיה המאוחרות התגוררה מברוגנוס באי פארוס, שם ניצב עדיין ביתה כמונומנט היסטורי, סמוך ל"פאנאגיה אקטונטפיליאני" ("כנסיית הבתולה מריה"), אשר על פי המסורת נוסדה על ידי הלנה הקדושה, אמו של קונסטנטינוס הגדול. היא נפטרה בפארוס ביולי 1840. כאות הוקרה לפועלה קראו אנשי מיקונוס את הכיכר המרכזית שבעיר על שמה, שם ניצבת גם פרוטומה שלה. הממשלה היוונית טבעה כמה מטבעות המנציחים את זכרה.

פסל מנטו מברוגנוס בכיכר העיר במיקונוס

קישורים חיצוניים
----------------

ויקישיתוף מדיה וקבצים בנושא **מנטו מברוגנוס** בוויקישיתוף
* פרוטומת מנטו מברוגנוס במיקונוס

הערות שוליים
------------

1. ↑  Commemorative coins

|  |  |
| --- | --- |
| בקרת זהויות עריכת הנתון בוויקינתונים | 
* GND: 12198270X
* ISNI: 0000 0000 1562 5549
* NLG: 45399
* VIAF: 13178657
* WorldCat: viaf-13178657

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הצלב השביעי** (באנגלית: **The Seventh Cross**) הוא סרט דרמה אמריקאי משנת 1944 בבימויו של פרד זינמן, עם ספנסר טרייסי, יום קרונין וג'סיקה טנדי בתפקידים הראשיים.

התסריט מבוסס על הרומן הצלב השביעי של הסופרת הגרמניה אנה זגרס (1939). זה אחד הסרטים הבודדים שהופקו בתקופת מלחמת העולם השנייה ועסקו במחנות הריכוז ובמשטר הדיקטטורי בגרמניה הנאצית.

זה הסרט הראשון בו הופיעו ביחד יום קרונין ואשתו ג'סיקה טנדי.

יום קרונין היה מועמד לפרס אוסקר לשחקן המשנה הטוב ביותר.

תקציר העלילה
------------

בסתיו 1936 בורחים שבעה אסירים ממחנה הריכוז וסטהופן (שם פיקטיבי). הבריחה מתגלה כעבור זמן קצר. מפקד המחנה מכין שבעה צלבים שעליהם בכוונתו לצלוב את כל השבעה לעיני האסירים. בין השבעה נמצאים ג'ורג' הייסלר (ספנסר טרייסי) וארנסט ואלאו (ריי קולינס). הייסלר וואלאו נפרדים זה מזה וואלאו נתפס ומוקע על הצלב במחנה. הוא מת ונשמתו עולה לשמים ומכאן הוא ממשיך לספר על התפתחות העלילה.

הייסלר נמלט מהמחפשים וכלביהם ומטרתו להגיע לכתובת של חבר אנטי נאצי במיינץ. במיינץ הוא מגיע לבית חברתו לשעבר, נלי (קארן ורנה) ומבקש עזרה, אך היא אומרת לו שהיא נשואה ושיסתלק מהר אחרת תקרא לגסטפו. מסתבר שהחבר נעצר על ידי הגסטפו. הוא יוצא לרחוב ומתבונן עם כל האנשים איך הגסטפו עורך מרדף על הגגות אחרי נמלט נוסף - האקרובט ארנסט בלאני (ג'ורג' סוזן) שלבסוף מתאבד בקפיצה מהגג.

הייסלר נכנס לחנות בגדים של מאדאם מנלי (אגנס מורהד) ומבקש בשם מנלי לקחת את הבגדים שהזמין. היא מבחינה מיד במצבו, מציידת אותו בבגדים ובכסף ומפנה אותו לרופא יהודי, ד"ר לבנשטיין (סטפן גריי) שמטפל בידו שנפצעה בעת מנוסתו. ולא מדווח על כך לשלטונות.

הוא נזכר בידידו, פול רודר (יום קרונין) ומגיע לדירתו בה הוא מתגורר עם אשתו ליזל (ג'סיקה טנדי) ושני ילדיו. פול מרוצה מהשלטון ששיפר את מצב העובדים וכאשר הייסלר מגלה לו שהוא אסיר נמלט, הוא מבקש ממנו לעזוב, אבל מיד נמלך בדעתו ומחליט לעזור לו.

פול יוצר קשר עם המחתרת האנטי נאצית ובעזרת חבר מבית החרושת שהוא עובד, הוא מוצא לו מקום מסתור בפונדק. ביינתים הוא נעצר על ידי הגסטפו על ידי השוערת (הלנה וייגל) שדווחה על אדם זר שהתארח אצלו ולאחר חקירה ארוכה הוא משוחרר. בפונדק עובדת טוני (סיגה האסו) שמזהה אותו מתמונה שמפורסמת בעיתון בתוך מודעה שמכריזה על פרס 5,000 מרק על מי שימסור עליו מידע שיביא לתפיסתו.

טוני עוזרת לו ומתאהבת בו לזמן קצר. בינתיים הוא מקבל מהמחתרת כסף וכרטיס נסיעה באנייה להולנד. הוא אומר לה כי התעודד באמונתו באדם כשראה בכל הרוע מסביב גם אנשים טובים שעזרו לו וסיכנו את עצמם.

בסוף רואים את האוניה בדרך להולנד וגם את הצלב השביעי "שממתין" לו במחנה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ספנסר טרייסי | ג'ורג' הייסלר |  |
| יום קרונין | פול רודר |  |
| ג'סיקה טנדי | ליזל רדר | אשתו של פול |
| אגנס מורהד | מאדאם מנלי | בעלת חנות בגדים |
| ריי קולינס | ארנסט ואלאו | אסיר נמלט/מספר |
| קארן ורנה | לני | חברה לשעבר של הייסלר |
| סטפן גריי | ד"ר לבנשטיין | רופא יהודי |
| סיגנה האסו | טוני | עובדת בפונדק |
|

קישורים חיצוניים
----------------

* "הצלב השביעי", במסד הנתונים הקולנועיים IMDb (באנגלית)
* "הצלב השביעי", באתר AllMovie (באנגלית)
* "הצלב השביעי", באתר Rotten Tomatoes (באנגלית)
* "הצלב השביעי", במסד הנתונים הקולנועיים KinoPoisk (ברוסית)
* קדימון לצלב השביעי, באתר יוטיוב
* הצלב השביעי, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* GND: 1282775715

 |
פירוש נוסף ערך זה עוסק בקהילה בדרום פורטוגל. אם התכוונתם למשמעות אחרת, ראו תמרה (פירושונים).
בניין ניסיוני בתמרה
סבינה ליכטנפלץ, ממייסדות תמרה
אגם אריאל, תמרה
**תָמֵרָה** (בפורטוגזית: **Tamera**) היא קהילה בינלאומית המתקיימת בכפר אקולוגי-הוליסטי בדרום פורטוגל.

מטרת הכפר להוות מודל לחיים קהילתיים, עצמאיים, בני-קיימא המבוססים על תרבות של שלום עם הסביבה, עם בעלי החיים ובין בני אדם. הקהילה עצמה, המונה כ-170 איש, מכנה את המקום "הילינג ביוטופ" – כלומר, מערכת טבעית של ריפוי שמטרתה להוות "חממה של אמון" ומעבדה למחקר בשאלה "כיצד בני אדם יכולים לחיות ביחד ללא אלימות".

היסטוריה
--------

הקהילה נוסדה ב-1995 על ידי סבינה ליכטנפלץ (תאולוגית) המכונה בבט, בן זוגה - דיטר דום (סוציולוג ופסיכואנליטיקאי) וצ'ארלי ריינר ארנפרייס (פיזיקאי) שרכשו שטח אדמה של 1,355 דונם באזור אלנטז'ו בפורטוגל. השלושה היו מעורבים החל מ-1978 בפרויקטים קהילתיים שונים בגרמניה שמטרתם למצוא תשובות לשאלות הסביבתיות, הנפשיות, הרוחניות והחברתיות של ימינו ולשם כך הקימו קומונה שדגלה בין היתר באהבה חופשית. בגלל ביקורת על פן זה של פעילותם ובגלל יוקר המחיה בגרמניה החליטו לעבור לפורטוגל.

מיזמים
------

המקום מפעיל את "אוניברסיטת מונטה סרו לחינוך לשלום" (שבה לומדים יותר מ-50 סטודנטים), מקיים קורסים וסדנאות בנושאים שונים (פרמקלצ'ר, שלום בין בני אדם לבעלי חיים, כלים לבניית קהילה ועוד), בית ספר לאהבה (שמטרתו ללמוד על המלחמה המתנהלת בין המינים ולבנות אלטרנטיבה להיסטוריה הפטריארכלית), בית אירוח בינלאומי (במהלך שנת 2008 הגיעו לתמרה סטודנטים ואורחים מכ-30 מדינות), הוצאת ספרים עצמאית (שהוציאה לאור כ-25 ספרים) ומחקר מדעי בתחומי מקורות אנרגיה אלטרנטיביים (בשיתוף פעולה עם החוקר הגרמני ירגן קליינווכר) וחקלאות אלטרנטיבית (בשיתוף פעולה עם האוסטרי ספ הולצר).

כפר חקר לשלום במזרח התיכון
--------------------------

בשנת 2000 יזמה קהילת תמרה את פרויקט "כפר חקר לשלום במזרח התיכון" שבו יגורו יחד יהודים, פלסטינים ואחרים בתרבות של אי-אלימות, מתוך טענה שקהילה כזאת יכולה להוות מפתח לשלום עולמי. ישראלים ופלסטיניים הצטרפו לפעילויות שונות של תמרה בישראל וביהודה ושומרון[דרוש מקור] ובפורטוגל. בעקבות היוזמה התגבשה קבוצה ששאפה להקים את הכפר במזרח התיכון, אולם היוזמה לא יצאה אל הפועל. תמרה משתפת פעולה עם גורמים נוספים ברחבי העולם, מתוך כוונה ליצור רשת של קהילות שלום בנקודות אנרגטיות על פני כדור הארץ. כפר החקר לשלום היה אמור להוות את אחד המוקדים בתוך הרשת הזאת.

לקריאה נוספת
------------

* Dieter Duhm: **Future Without War: Theory of Global Healing**. (2007) Verlag Meiga (בקרוב יפורסם בעברית)
* Dieter Duhm: **The Sacred Matrix: From the Matrix of Violence to the Matrix of Life**; Foundation of a New Civilization. (2005) Verlag Meiga-
* Sabine Lichtenfels: **GRACE: Pilgrimage for a Future without War**. (2007) Verlag Meiga
* Sabine Lichtenfels: **Sources of Love and Peace**. (2004) (בקרוב יפורסם בעברית)

קישורים חיצוניים
----------------

ויקישיתוף מדיה וקבצים בנושא **תמרה** בוויקישיתוף
* אתר האינטרנט הרשמי של תמרה
* האתר של כפר החקר לשלום במזרח התיכון
* דאה הדר, בפורטוגל נפתר הסכסוך הישראלי-פלשתיני, באתר הארץ, 27 באפריל 2010
* אוהד אזרחי | מסרבים להיות אויבים


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb135121770 (data)
* VIAF: 148969708
* WorldCat: viaf-148969708

 |
**ניקולו קונטאריני** (באיטלקית: **Nicolò Contarini**; ‏ 26 בספטמבר 1553 - 2 באפריל 1631) היה הדוכס ה-97 של ונציה. קונטאריני כיהן כדוג'ה מאז בחירתו ב-18 באפריל 1630 ועד פטירתו, 15 חודשים לאחר מכן.

בתקופת כהונתו פגעה בעיר המגפה השחורה האיטלקית של 1629–1631, מגפה אשר הרגה שליש מאוכלוסיית העיר.

קורות חיים
----------

ניקולו קונטאריני נולד בוונציה לג'ובאנה מורוזיני וג'יאנגאבריאלה קונטאריני. ניקולו למד פילוסופיה, ולאחר תום לימודיו החל בפעילות ציבורית עבור לה סרניסימה. בעת המחלוקת בין ג'ובאני קורנארו הראשון לבין רנייר זן, בשלהי 1629, ביקר קונטאריני את פעולותיו של קורנארו אולם לא הפך לאופוזיציונר בפועל, ולכן תמכו בו שתי הקבוצות לאחר מותו של קורנארו. בבחירות שנערכו ב-18 בינואר 1630 היה קונטאריני מועמד של פשרה בין הסיעות השונות.

בראשית כהונתו, במאי 1630, הפסידו הכוחות הוונציאנים בקרב בואלגיו, במסגרת המלחמה על השליטה במנטואה. הפסד זה הביא להסכם שלום שנחתם ברגנסבורג באותה שנה.

ביוני 1630 פרצה בוונציה המגפה השחורה. ממשלת ונציה פעלה במהירות, הטילה הסגר על החולים ושרפה את הגופות, אולם לא הצליחה למנוע את התפשטות המגפה ואלפים רבים נפטרו ממנה.

באוקטובר 1630, לבקשת הסינוריה, נדר קונטאריני נדר לבנות כנסייה לכבוד מרים, אם ישו על מנת שהמגפה תיפסק. קונטאריני נפטר בעצמו מהמגפה בטרם הונחה אבן הפינה של כנסיית סנטה מריה דלה סאלוטה, אותה נדר לבנות.

קישורים חיצוניים
----------------

ויקישיתוף מדיה וקבצים בנושא **ניקולו קונטאריני** בוויקישיתוף

|  |  |  |
| --- | --- | --- |
| **הקודם**:**ג'ובאני קורנארו הראשון** | **דוכסי ונציה** 1630–1631 | **הבא**:**פרנצ'סקו אריצו** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007458807905171
* BIBSYS: 15035625
* BNE: XX5486418
* BnF: cb177259442 (data)
* GND: 119404788
* ISNI: 0000 0000 6125 5956
* LCCN: no97061478
* NKC: ntk20221168199
* SNAC: w647666x
* SUDOC: 069679800
* VcBA: 495/72282
* VIAF: 66806216
* WorldCat: lccn-no97061478

 |
אובו-צמחונים צורכים ביצים, אך לא חלב או בשר מן החי.
**אובו-צמחונות** הוא סוג של צמחונות, המאפשרת צריכת ביצים. מקור השם הוא מהמילה הלטינית "ovum" (ביצה). הדוגלים באובו-צמחונות נקראים "אובו-צמחוניים" או "ביצמחונים" (eggetarians*)*.

המונח הוא חלק מ"הדור הבא" בצמחונות, אשר אינו דורש מחויבות ללא פשרות לרעיון הצמחונות, אלא רואה בה אידיאל שאין חובה ליישם במלואו. מתוך ההכרה שצמחונות וטבעונות אינן מושגים מוחלטים אלא נתונים לפרשנות ויישום אישיים, נוצרו כמה קבוצות הרואות בעצמן צמחוניות או טבעוניות ובכל זאת מרשות לעצמן סטיות מהפירוש הרגיל של המושג. בין קבוצות אלה נמנים בנוסף על האובו-צמחונים גם לקטו-צמחונים, וצמחונים או טבעונים אוכלי דגים.

ניתן לזהות כמה קבוצות שדוגלות באובו-צמחונות:

* אנשים המעוניינים לאמץ אורח חיים צמחוני, אולם מתקשים לוותר על כלל המרכיבים מהחי, ובוחרים להמשיך לצרוך ביצים.
* אנשים הרואים בעצמם "צמחונים חלקיים" ("חצימחונים") או "צמחונים גמישים" ולדעתם גם בחירה בסוג זה של צמחונות היא עדיין טובה יותר מבחינה בריאותית או מבחינת כדור הארץ מתזונה ללא צמחונות כלל.
* הדוגלים בצמחונות אקולוגית, מרגישים נח לאכול ביצים משום שפליטת פחמן הקשורה לגידול תרנגולות היא נמוכה יותר מזאת הקשורה לגידול בקר.
* צמחונים המודעים לסבל שגורמת תעשיית הביצים לתרנגולות ולאפרוחים, ובוחרים לגדל תרנגולות בעצמם, בסביבה טבעית ולא מסחרית. קבוצה זו היא מיעוט בתוך מיעוט הצמחונים, אולם בכל זאת יש להכיר בקיומה כחלק ממגמות הקיימות והמזון האיטי (slow food) בישראל ומחוצה לה.

ביצמחונים מעדיפים לרוב ביצים אורגניות או ביצי חופש, כלומר ביצים של תרנגולות לא כלואות, אשר תנאי גידולן מעט יותר טובים מאשר תנאי הגידול והשחיטה של תרנגולות בכלובי סוללה.

ביקורת
------

תזונה אובו-צמחונית עלולה להיתפס כקוריוז או פרדוקס. תכופות נשמעות טענות כי אין מקום לאידאולוגיה חלקית, וכי האובו-צמחונים הם חסרי כח רצון, חסרי עקביות, ומוכנים להגמיש את עקרונותיהם.

צמחונים וטבעונים טוענים כנגד האובו-צמחונו בנוסף כי מי שמבין את הנזק הסביבתי שמסיבה תעשיית הבשר והביצים, ואת הסבל הכרוך בה, אינו יכול להרשות לעצמו להמשיך לאכול ביצים.[דרוש מקור]

קישורים חיצוניים
----------------

* חיות המחמד החדשות - התרנגולות, ישראל היום

הערות שוליים
------------

1. ↑  לחיות בלי יכולת לזוז, באתר אנימלס, ‏(ללא תאריך)
2. ↑  עמית קלינג, סמל הסטטוס החדש: תרנגולת, באתר מקו, ‏16/7/20
3. ↑  רחל טלשיר, יתרונותיה הגדולים של הטבעונות הגמישה, באתר עיתון הארץ, ‏26/7/18
4. ↑  מפגעים סביבתיים בלולי עופות, באתר אנימלס
**גבריאל מרטירוסיאנאייט** (בליטאית: **Gabrielė Martirosianaitė**; נולדה ב-23 בפברואר 1991) היא דוגמנית ליטאית.

ביוגרפיה
--------

מרטירוסיאנאייט נולדה בקובנה.

היא נבחרה למיס ליטא לשנת 2008 (שנה אחרי יורגיטה יורקוטה) וייצגה את ליטא בתחרות מיס עולם 2008, לאחר מכן עבדה כדוגמנית למספר חברות אופנה.

ב-2009 שנבחרה וילנה לבירת התרבות של אירופה היא נבחרה לשמש כשגרירה של העיר.

ב-2013 השתתפה בקמפיין הבא לעודד אימוץ חיות מחמד.

היא הנחתה מספר פעמים את תחרות המוזיקה הליטאית של LRT שבאמצעותה נבחר נציג ליטא לאירוויזיון, בנוסף היא לקחה חלק בהנחיית ערב התרמה למעוטי יכולת ובמספר פרויקטים נוספים לטלוויזיה.

קישורים חיצוניים
----------------

ויקישיתוף מדיה וקבצים בנושא **גבריאל מרטירוסיאנאייטה** בוויקישיתוף
* גבריאל מרטירוסיאנאייטה, ברשת החברתית פייסבוק
* גבריאל מרטירוסיאנאייטה, במסד הנתונים הקולנועיים IMDb (באנגלית)
* 
* 
*

הערות שוליים
------------

1. ↑  RENT BOUTIQUE / I'm THAT GIRL: Gabriele Martirosianaite, www.rentboutique.com (באנגלית)
2. ↑  zmones24.lt, Gabrielė Martirosianaitė: lagaminuose – beveik visas gyvenimas, 15min.lt (בליטאית)
3. ↑  Lithuanian celebrities for "SOS Animals"! (ארכיון)
4. ↑  Emily Herbert, Lithuania: Gabriele Martirosianaite and Giedrius Masalskis to Host Eurovizijos 2019, Eurovoix, ‏13 בדצמבר 2018 (באנגלית)
5. ↑  More than 127 000 € are already donated to the charity campaign "Maltesers soup", maltieciai.lt (ארכיון)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גבריאל מרטירוסיאנאייטה"**.
**מסגד עבדאללה בן סלאם** (בערבית: **مسجد عبدالله بن سلام**) הוא מסגד באוראן, אלג'יריה. בעבר שימש כ**בית הכנסת הגדול של אורן**, המבנה היה בית הכנסת הגדול ביותר באפריקה. בנייתו החלה בשנת 1879 ביוזמתו של סיימון קאנוי, ונמשכה 38 שנים. ידוע גם בשם *Temple Israélite*, הוא היה ממוקם בשדרות ג'ופר, כיום שדרות מאטה מוחמד אל חביב.

כאשר אלג'יריה קיבלה את עצמאותה בשנת 1962, כמעט כל יהודי אלג'יריה, שנחשבו אזרחים צרפתים מאז צו כרמיה של 1870, עברו להתגורר בצרפת לצד קהילת פייה-נואר. בשנת 1975 הוסב בית הכנסת למסגד ונקרא על שמו של עבדאללה בן סלאם, יהודי בן המאה השביעית מאל-מדינה ובן לוויה של מוחמד שהתאסלם.

המבנה ממוקם על קו האורך 0° (המרידיאן הראשי).

ארכיטקטורה
----------

סגנונו של המבנה מראה השפעות נאו-מורית (Neo-Mudéjar) ותחייה מורית.

ראו גם
------

* יהדות אלג'יריה

קישורים חיצוניים
----------------

ויקישיתוף מדיה וקבצים בנושא **מסגד עבדאללה בן סלאם** בוויקישיתוף
* הקהילה היהודית של אורן באתר מוזיאון העם היהודי בבית התפוצות

הערות שוליים
------------

1. 1 2  Mohamed Merit Heddi (2016). *Les maires d'Oran de 1831 à 2016*. Editions Publibook. p. 105. ISBN 978-2-342-05530-6.
2. ↑  Mohamed Merit Heddi (2016). *Les maires d'Oran de 1831 à 2016*. Editions Publibook. p. 53. ISBN 978-2-342-05530-6.
**פירושקה סבאדוש** (במקור עד 1899 **שפר - Schaffer**,; בהונגרית: **Szabados Piroska**; בונהאד, 9 בדצמבר 1893 – בודפשט, 28 במרץ 1967) הייתה שחקנית יהודייה-הונגרייה.

ביוגרפיה
--------

פירושקה שפר נולדה במשפחה יהודית כבתם של מור סבאדוש (שפר) איש מכס ופיננסים (1840–1907) ושל לאורה בלאו (1853–1928) סבה וסבתה מצד אביה היו אליהו שפר ואילונה שילר, סבה וסבתה מצד אמה היו שלמה בלאו וקטלין בוסקוביץ. היא סיימה את לימודיה באוניברסיטה לאמנויות התיאטרון והקולנוע ולאחר מכן ב-7 באוגוסט 1917 החלה את הקריירה שלה בעיר קולוז'וואר. ב-1918 התחתנה שם עם השחקן אדוריאן נאג'. בדצמבר 1920 חתמה חוזה ב"תיאטרון שדרת אנדראשי". ב-4 ביוני 1921 הייתה לה הצלחה מאוד גדולה בהצגה בת המערכה האחת, "הקומיקאית הגדולה" ב"תיאטרון מרכז העיר" (Belvárosi Színház) בבודפשט במחזהו של לאסלו לקאטוש. היא שיחקה שם גם כמה תפקידים של סטרינדברג. ב-1 בינואר 1923 נקראה שוב לקולוז'וואר. ב-11 באוקטובר 1924 הופיעה לראשונה בתיאטרון הקאמרי (Kamara Színház) בתור הילדה ואנגל ב"בנאי האמן סולנס". היא הצטרפה לתנועה הפמיניסטית בשנות ה-20. בשנים 1930–1931 הופיע גם ב"תיאטרון החדש" (Új Színház). ב-1933 הופיעה ב"תיאטרון ההונגרי" וושוב ב"תיאטרון מרכז העיר". במיוחד בתפקידים נשיים רוחניים דרמטיים של דרמות מודרניות. היא שרדה את השואה ומייד אחרי מלחמת העולם השנייה הפכה לחברה בצוות התיאטרון הלאומי של בודפשט בשנים 1945–1948 וב-1948 התארחה שוב בתיאטרון מרכז העיר. משנת 1951 עבדה במשרד תרבות ובשנים 1947 עד 1950 הייתה המזכיר (האישה) של "האיגוד החופשי של השחקנים". בשנים 1953–1954 שיחקה בתיאטרון פטפי, ב-1954 ב"תיאטרון חלוץ", בין מרץ ליולי 1955 ב"תיאטרון יוז'ף אטילה" ב-1955–1958 ב"תיאטרון צבא העם ההונגרי".

תפקידיה העיקריים
----------------

* יוליה (שייקספיר: רומיאו ויוליה)
* מיס יוליה (סטרינדברג)
* הילדה (איבסן: הבנאי האמן סולנס)
* יוהנה (היירמנס: תקווה)
* מיילדת (ג' האי: טיסהזוג)
* רחל (הקומיקאית הגדולה)
* ז'אן (מאמור)
* האחות (טרגדיית ילדים)

לקריאה נוספת
------------

* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931.

קישורים חיצוניים
----------------

ויקישיתוף מדיה וקבצים בנושא **פירושקה סבאדוש** בוויקישיתוף

* פירושקה סבאדוש, במסד הנתונים הקולנועיים IMDb (באנגלית)

הערות שוליים
------------

1. ↑  Az engedélyt tartalmazó BM rendelet száma/évszáma: 12565/1899. Forrás: MNL-OL 30805. mikrofilm 337. kép 1. karton. Névváltoztatási kimutatások 1899. év 58. oldal 30. sor.
2. ↑  "Halotti bejegyzése a Budapest XII. kerületi polgári halotti akv. 744/1967. folyószáma alatt".
3. ↑  "Szabados Mór halotti bejegyzése a Budapest VI. kerületi polgári halotti akv. 1302/1907. folyószáma alatt".
4. ↑  "Blau Leonóra (Laura) halotti bejegyzése a Budapest VI. kerületi polgári halotti akv. 487/1928. folyószáma alatt".
**פלורידה** (**SSBN-728/SSGN-728;** באנגלית: **USS Florida**), היא צוללת גרעינית מסדרת אוהיו בצי השישי של צי ארצות הברית והיא נקראת על שם מדינת פלורידה.

בנייה
-----

החוזה לבנייתה הוענק לחטיבת כלי השייט החשמליים של ג'נרל דיינמיקס בגרוטון, קונטיקט, ב-28 בפברואר 1975 והשדרית שלה הונחה ביום המאתיים לעצמאות ארצות הברית, 4 ביולי 1976.

שמה ניתן לה על ידי מזכיר הצי ב-19 בינואר 1981. פלורידה הושקה ב-14 בנובמבר 1981. ב-21 בינואר 1983 הצוללת נכנסה לשירות והצוות עלה לסיפונה.

הצוללתבשנת 2011.הצוללת יכולה לשאת 154 טילי טומהוק, לטווח של 2,500 ק"מ ועם ראש נפץ של 450 ק"ג.

הפעלה
-----

ב-2011 הצוללת השתתפה בתקיפה הצבאית הבין-לאומית בלוב שיגרה יותר מ-100 טילי טומהוק ליעדים בלוב, במלחמה שבה הופל משטר מועמר קדאפי - וזו הייתה הפעם הראשונה שבה צוללת "אוהיו" השתתפה במלחמה.

ב-6 בנובמבר 2023 במהלך מלחמת חרבות ברזל הצוללת נשלחה לאזור המזרח התיכון לקרבת ישראל, שטח הנמצא בתחום אחריותו של פיקוד מרכז האמריקאי.

קישורים חיצוניים
----------------

ויקישיתוף מדיה וקבצים בנושא **פלורידה** בוויקישיתוף

הערות שוליים
------------

1. ↑  N12 - ארה"ב במסר לאיראן וחיזבאללה: "נערכים להתערב צבאית", באתר N12, ‏2023-11-06
2. ↑  אייכנר, איתמר (2023-11-05). "בתעלת סואץ, עם 154 טילי טומהוק: צוללת גרעינית אמריקנית הגיעה לאזור". *Ynet*. נבדק ב-2023-12-23.
**אנטה קרנגליצקה** (בפולנית: **Aneta Kręglicka**; נולדה ב-28 במרץ 1965) היא דוגמנית פולנייה, מיס עולם 1989.

ביוגרפיה
--------

קרנגליצקה נולדה בשצ'צ'ין. היא למדה כלכלה באוניברסיטת גדנסק ולאחר מכן הלכה ללמוד בבית הספר לכלכלה של ורשה, היא הייתה חברה בנבחרת המחול של האוניברסיטה.

קרנגליצקה הוכתרה למיס פולין בשנת 1989. כתוצאה מהשתתפותה בתחרות נשלחה לתחרות מיס אינטנשיונל ונבחרה לסגנית ראשונה לאחר נציגת גרמניה שזכתה במקום הראשון. 

בתחרות מיס עולם בנובמבר אותה שנה הוכתרה במקום הראשון כמיס עולם. זו הייתה הפעם הראשונה שנציגת פולין זכתה בתחרות יופי בינלאומית (אווה ווכוביץ' הצליחה להשיג את התואר בשנת 1993 כאשר זכתה ב-"World Miss University").

במהלך שנת כהונתה היא טיילה ברחבי העולם, ביצעה את תפקידה ועזרה לארגון מיס עולם בפעילויות הצדקה השונות.

מ-1990 ועד 1992 עבדה בארצות הברית עבור סוכנות הדוגמנות "וילהלמינה", לאחר שחזרה לפולין פתחה ביחד עם בן זוגה משרד יחסי ציבור.

מאז 2002 היא משמשת כאחת מהבעלים של אולפני הקולנוע "St. Lazare".

ב-2006 השתתפה בגרסה הפולנית של "רוקדים עם כוכבים", ובאותה שנה שימשה כשופטת במיס עולם בתחרות שנערכה בפולין.

ב-2009 שימשה כשגרירה עבור מותג יהלומים.

קישורים חיצוניים
----------------

* Aneta Kręglicka, באתר FAKT24.PL
* ANETA KRĘGLICKA באתר Plotek

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 1147722803
* NLP: a0000002962567
* VIAF: 313026393
* WorldCat: viaf-313026393

 |